Un fost wrestler din WWE a dezvăluit că este transexual: "E cea mai grea decizie pe care am luat-o vreodată".
Fostul wrestler Tyler Reks se identifică acum drept Gabbi Tuft. Tyler Reks a luptat în WWE între 2007 și 2014. "Sunt eu. Nu mi-e rușine. Este partea pe care am ascuns-o multă vreme". Tyler Reks, acum Gabbi Tuft, are 42 de ani și o fetiță de 9 ani.
"Am fost durul Tyler, acum sunt delicata Gabbi", sunt cuvintele unui fost wrestler american, a cărui transformare a luat prin surprindere pe toată lumea.Tyler Reks este numele de scenă al luptătorului de 110 kilograme care făcea furori în urmă cu 10 ani. Astăzi, se prezintă drept Gabbi. A făcut-o la o televiziune americană, dar și prin intermediul unui scurt metraj cu titlul "Povestea palpitantă a schimbării de sex"."Numele meu este Gabe. Gabbi Tuft! Și tranziționez de la bărbat la femeie! Unii vă întrebați de ce? De ce un bărbat care este un fitness-model, are 100 de kilograme și 8% grăsime corporală, ar vrea să devină femeie? Asta este o întrebare cu care m-am confruntat și eu multă vreme și care a fost sursa durerii mele! Și care își are rădăcina mult în trecut… E cea mai grea decizie pe care am luat-o vreodată. Asta pentru că mi-a fost teamă", a explicat fostul wrestler.